|  |  |
| --- | --- |
| A close up of a logo  Description automatically generated | **[Canllawliau Goruchwylio Model]** |
| [Templed] |

Mae’r enghraifft hon wedi ei llunio i fod yn ganllaw a dylid ei haddasu i weddu eich mudiad penodol chi.

Mae’n bosib nad yw cyfarfodydd goruchwylio yn briodol ar gyfer pob math o gyfranogiad gan wirfoddolwyr. Fodd bynnag, maen nhw’n sicrhau cyfle rheolaidd i gael sgwrs ddwyffordd. Maen nhw’n gyfle i’r gwirfoddolwr neu’r goruchwyliwr godi materion a allai fod yn bersonol a chyfrinachol. Mean nhw’n sicrhau dealltwriaeth gyffredin o’r hyn a ddisgwylir a’r hyn sy’n digwydd. Mae’n ffordd bwysig o werthfawrogi’r cyfraniad gan wirfoddolwyr ac o gryfhau’r strwythurau sy’n sicrhau bod gwirfoddolwyr yn teimlo’n gysylltiedig â’r mudiad.

Trwy ymchwil a wnaed gan arolwg [Time Well Spent survey](https://www.ncvo.org.uk/policy-and-research/volunteering-policy/research/time-well-spent) gwelwyd yr angen i wirfoddolwyr deimlo bod rhywun yn gwrando arnynt, bod y mudiad yn ceisio mynd i’r afael â’u hanghenion a’I fod yn ymrwymo i archwilio opsiynau gwahanol lle y bo angen. Mae goruchwylio yn cynnig y cyfle hwnnw I gysylltu â gwirfoddolwyr er mwyn sicrhau bod popeth yn iawn a mynd i’r afael â materion yn ddi-oed pan fyddant yn codi.

Diben goruchwylio gwirfoddolwyr yw:

* Darparu lle rheolaidd i fyfyrio a sgwrsio am rôl y gwirfoddolwr.
* Atgyfnerthu ethos, polisi ac ymarfer o fewn y mudiad.
* Cyfnewid gwybodaeth ac adborth perthnasol i’r rôl.
* Codi unrhyw faterion neu bryderon personol.
* Gwirio a oes gan y gwirfoddolwr unrhyw ddyheadau/nodau penodol yn ymwneud â’i wirfoddoli, a sut byddai modd cyflawni’r rhain.
* Darparu cymorth a chadarnhad i wirfoddolwyr.
* Sicrhau bod y mudiad yn gweithredu i’r safonau gorau posibl.

**Templed Cytundeb Goruchwylio**

**Fel goruchwyliwr rwy’n cytuno i:**

* Neilltuo amser penodol ar gyfer goruchwylio un i un, [EFALLAI YR HOFFECH YCHWANEGU'R AMLDER DISGWYLIEDIG SYDD YN REALISTIG A PHERTHNASOL I'R RÔL]
* Trefnu amgylchedd addas i gwrdd, gan leihau unrhyw ymyriadau.
* Bod mor onest, eglur, cefnogol a hyblyg â phosibl.
* Trin agweddau personol y sgwrs yn gyfrinachol.
* Cadw cofnod ysgrifenedig byr o’r sesiwn a darparu copi ar gyfer y gwirfoddolwr.

**Fel gwirfoddolwr rwy’n cytuno i:**

* Fynychu sesiynau goruchwylio, [EFALLAI YR HOFFECH YCHWANEGU'R AMLDER DISGWYLIEDIG SYDD YN REALISTIG A PHERTHNASOL I'R RÔL]
* Codi unrhyw faterion neu bryderon cyn gynted â phosibl.
* Parchu’r cyfyngiadau a’r ffiniau sy’n effeithio ar fy rôl gwirfoddoli.

**Enghraifft o Gwestiynau Goruchwylio**

* Sut mae pethau’n mynd?
* Beth sydd wedi mynd yn dda?
* Unrhyw beth rydych chi’n hynod falch ohono neu rydych chi wedi ei fwynhau?
* Oes yna unrhyw beth rydych chi’n ansicr yn ei gylch neu sy’n peri pryder i chi?
* Pa mor dda ydym ni’n cwrdd â’ch anghenion?
* Ydych chi’n teimlo eich bod chi’n gwneud gormod/dim digon?
* Oes yna rolau/gweithgareddau eraill yr hoffech chi roi cynnig arnynt?
* Oes yna hyfforddiant neu gymorth ychwanegol a fyddai o gymorth i chi?
* Sut ydych chi’n cyd-dynnu ag eraill yn y tîm/ â defnyddwyr gwasanaeth?
* Oes gennych chi awgrymiadau o ran sut y gellid gwneud pethau’n well neu’n wahanol?
* Beth allaf i ei wneud i’ch helpu chi ymhellach?
* Oes yna unrhyw gamau gweithredu i ni gytuno arnynt, i’w hadolygu tro nesaf?

Mae’r wybodaeth yn y ddogfen hon er gwybodaeth yn unig. Nid yw’n cymryd lle cyngor proffesiynol ac ni fedrwn dderbyn unrhyw gyfrifoldeb am golled a achoswyd o ganlyniad i unrhyw berson yn gweithredu neu’n ymatal rhag gweithredu arno.

**Dogfen dempled yw hon, i’w diwygio a’i defnyddio fel sy’n briodol, ac rydym yn awgrymu eich bod yn gosod eich logo a’ch brandio eich hun arni.**

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Ymwadiad**



Rhwydwaith o fudiadau cymorth i’r trydydd sector cyfan yng Nghymru yw Cefnogi Trydydd Sector Cymru.

Ceir ynddo’r 19 corff cymorth lleol a rhanbarthol ledled Cymru, y Cynghorau Gwirfoddol Sirol, a’r corff cymorth cenedlaethol, Cyngor Gweithredu Gwirfoddol Cymru (CGGC).

Am ragor o wybodaeth cysylltwch â

<https://thirdsectorsupport.wales/cy/cysylltu/>